APOLLO 15 - TID SIDEN OPSENDING:
4 DAGE, 3 TIMER, 46 MINUTTER
Warren, jeg har printet alle koordinaterne.
Tak.
Okay, Endeavour, vi har forbindelse. Molly, du er live på alle kanaler.
Er jeg på tv? Virkelig?
Det skulle du da have sagt, så havde jeg sat mit hår.
Jeg elsker det look. Du ser fantastisk ud. Åh gud, det er min pige.
Hvorfor handler det hele om hende?
Fordi... hun er en nyhed, ikke? Den første kvindelige astronaut.
Ja, men far er hendes chef.
Spis nu bare din morgenmad.
Molly, millioner af mennesker venter på at høre dine tanker,
nu hvor du er i kredsløb omkring månen.
Det gør én ydmyg.
Man kan se hele verden fra dette vindue.
Det er svært at forstå, at alle, jeg nogensinde har kendt,
alle lande og alle civilisationer
befinder sig på den lillebitte blå-hvide bold.
Vi har tusindvis af breve fra kvinder, du har inspireret.
Jeg har et her fra otte-årige Abigail Crouse fra Solvang, Californien.
Jeg læser det op for dig.
"Kære Molly. Jeg har elsket rummet lige så længe, jeg kan huske.
Min bror har modeller af alle Apollo-rumskibene,
og jeg fik altid skældud for at lege med dem.
Men efter du blev udvalgt som astronaut på Apollo 15,
købte min far en model til mig.
Jeg døbte kommandomodulet Cobb
og landingsmodulet Molly efter dig.
Nogle af de andre på skolen siger, at der ikke er vand på månen,
og at din mission er til grin.
Men jeg tror på dig, og jeg ved, du vil finde vand.
Din ven, Abigail."
Har du noget, du vil sige til Abigail? Hun ser uden tvivl med.
Abigail, jeg vil gøre mit bedste for ikke at svigte dig.
Og så er vi ude. Vi sender ikke længere. Godt klaret.
En stjerne er født.
Glem nu ikke de jævne folk, der hjalp dig undervejs.
Det kan ikke gå hurtigt nok.
Endeavour. Før Molly begynder at lede efter en agent,
har vi en god nyhed.
Rocky Ray og geologerne
har studeret nogle spektroskopier fra jeres observationssatellit,
og de tror, de har fundet is.
Tonsvis.
Fortæl os, hvor det er, så tager vi det med hjem i en isvaffel.
Desværre, Endeavour.
Det geologiske hold vil bruge disse data til at planlægge senere missioner,
for isen er langt fra jeres landingssted ved Mare Frigoris.
Hvor er den?
På Sydpolen. Shackleton-månekrateret.
Afsted. Lav planen om. Lad os lande ved Shackleton.
Det er en stor ændring, Ed.
Det siger du ikke. En 4.000 kilometers ændring.
Nej.
Flyvelederen siger klart nej.
Det er for stor en risiko, og I har ikke udstyr til sådan en mission.
I lander ved Frigoris som planlagt.
Vi sender Apollo 16 til Shackleton.
Før vi rejste, sagde laboranterne, at iskoncentrationen ved Frigoris
var omkring 250 milliontedele.
Hvordan ser det ud ved Shackleton?
Det kunne være 500 gange bedre.
Så foreslår jeg kraftigt, at I genovervejer det.
Vi er ikke taget helt herop for at grave jordhuller.
Houston har slukket mikrofonen et øjeblik.
Det er modtaget, Endeavour.
Lad os gøre det, Mol.
Hvad blev der af "følg missionsplanen uanset hvad"?
Vores mission er at finde is.
Vi har allerede fløjet over Shackleton
for at indhente den data, alle er oppe og køre over.
- Er du med på det her? - At skifte landingssted halvvejs?
Det er farligt og dumt. Jeg elsker det.
Selvfølgelig. Det er ikke dig, der skal derned.
- Vil du gerne bytte job? - Hey.
CIA er bekymrede for, at Sovjetunionen sender militær til månen.
Hvorfor skulle nogen placere missiler på månen?
Jeg ved bare, at præsidenten vil have den base.
Vi har brug for et brohoved mod Sovjetunionen.
Shackleton ser ud til at være det rette sted,
så hvis vi kan lande Apollo 15 der, bør vi gøre det.
Min besætning får det sidste ord.
Tal med dem.
Vi har forberedt os på Frigoris.
Ingen ved, hvad der gemmer sig ved Shackleton.
Vi vinder intet ved at styrte i grus med en sløset og overilet plan.
Sjovt, for "sløset og overilet"
var din indstilling under hele træningen.
Det var dengang.
Nogle gange må man spille højt spil.
Hvad skal det betyde?
Hvis vi ikke tager nogen risiko, finder vi ingen vand på månen.
Hvis det bare var mig, spillede jeg gerne spillet.
Men hvis vi går ned, vil de ikke sige: "Baldwin jokkede i spinaten."
De vil sige: "Kvinder er uegnede til rumrejse."
Og hvad tror du, de siger, hvis vi kommer tomhændede hjem?
Hvad pressen har sagt fra begyndelsen.
At denne mission kun er et PR-stunt.
Præcis.
Endeavour, Houston.
Vi har genovervejet landingen ved Shackleton.
Flyveobservatørerne har udregnet en rute til jer,
men vi ved ikke, hvordan landingsstedet vil se ud.
Det indebærer høj risiko, så... det er jeres beslutning.
Er I stadig med på den?
Det er op til dig, Cobb. Jeg kan ikke gøre det uden dig.
Ja, for helvede. Vi gør det.
Sådan skal det lyde.
Houston, dette er Endeavour. Vi tager til Shackleton.
Kan du huske, hvad du sagde, lige før vi rejste?
Nu kommer du virkelig til at udrette noget.
NED I AFGRUNDEN
KSQT NEWS KANAL 6
Månelandingsfartøjet Seahawk har forladt kredsløbet på den anden side af månen,
og de forbereder sig på at påbegynde nedstigningen til Shackleton-månekrateret.
Det bringer astronaut Cobb endnu et skridt tættere på
at blive den første amerikanske kvinde på månen.
Undskyld mig, de damer.
Denne historiske mission håber også at besvare spørgsmålet om,
hvorvidt der er is på månens overflade.
Forskere mener, det er mest sandsynligt, at isen befinder sig dybt i de kratere,
der sjældent ser solens lys.
Opdagelsen af is, og dermed vand, ville muliggøre en permanent månebase...
Hej Karen. Undskyld, jeg kommer for sent.
Du er kommet, før de er landet.
Ja. Hør her.
Jeg ved, I drikker, så jeg håber, I kan lide mezcal.
Jeg har aldrig smagt det.
Du har noget at glæde dig til.
Den er fremstillet i Oaxaca.
Det er det, konsulen drikker i Under Vulkanen.
Er det en film?
Nej, det er en fremragende roman om en alkoholiker.
Men han har også mange sympatiske karaktertræk.
Han er en tragisk helt på sin egen særlige måde, så...
- ...læs den engang... - Okay. Ja.
Vil du ikke med ind? De er ved at gøre klar til landing.
Seahawk, fem sekunder til motorstyret landing.
Modtaget. Landingskode 99. Sæt i gang.
Lad os prøve på ikke at ødelægge det her, Cobb. Okay?
Der har aldrig været mere på spil.
Seahawk er nu otte minutter
fra en farefuld landing i et ukendt terræn.
Kritikere kalder NASA's sidste øjebliks-ændring
"det mest dumdristige, organisationen nogensinde har gjort...
Kom her, min ven.
...og en urimelig sikkerhedsrisiko
for den første amerikanske kvinde, der rejser til månen."
Lad os håbe, de tager fejl.
Sænker farten.
Ingen umiddelbare problemer. Fri bane.
Højde, 1,2 kilometer. Bremsefase slut.
Hastighed god, nedstigning konsistent.
Iltniveauet er omkring en procent for lavt.
Okay.
Houston, Seahawk. Vi retter fartøjet lidt op.
Modtaget, Seahawk.
PNGCS og computersystemet bakker op.
Det var hertil, jeg kom på Apollo 10.
Hold dig til mig, min ven. Jeg følger dig hele vejen.
Det var den Cobb, jeg ventede på.
RCS melder grønt lys. Ingen problemer.
Positionstjek. Omkring 15 sømil væk.
Trykket i DPS er stadig godt.
Vi bevæger os henover Shackleton.
Der er sørme mørkt dernede.
Vi befinder os stadig over krateret, omkring fire sømil fra kanten,
så fartøjet er højt over overfladen.
Sytten procent brændstof.
Det kan godt blive et problem, flyveleder.
Kom så, Ed.
PNGCS og computersystemet matcher.
Brændstof og ilt er inden for en procent. Det ser godt ud.
Okay, chef. Lad os finde et sted at lande.
Okay. Houston, jeg har udset mig et fladt område
omkring 400 meter fra Shackleton, hvor vi kan lande.
Det bliver noget af et kunststykke.
Det er det, jeg får løn for.
Seks hundrede og ti meter, 42.
Okay.
Det er et godt sted.
To hundrede og fireogfyrre meter. 44. 45.
Seahawk, Houston. Gør klar til landing.
Okay. Så sker det.
Fireogfyrre, 122 meter. Seks meter per sekund.
Okay. Jeg er i P66.
Femten meter og tre minutter til landing.
Farten er god. Syv procent brændstof.
Okay, vi pisker en masse støv op.
Knap fem meter og et minut. Seks procent brændstof.
Godt to meter. Et minut.
- Kontakt. - Sluk motor.
Houston, Shackleton-basen. Seahawk er landet.
Wow.
Vi er her virkelig.
Jeg har aldrig nogensinde haft mere lyst til en cigaret.
Det har været en lang rejse, skat.
Vi tager en runde. Bliv på månen eller ej. Et minut efter planlagt landing.
Hvad synes du om din far?
- Han er den bedste. - Ja, ikke?
Hey. Skat!
Åh, du er et syn. Et syn for guder.
Det er du også.
Fortæl mig, hvad du laver hos NASA.
Ikke meget.
Jeg tager til events, så de kan prale af at have diversitet.
Er det alt?
Alt det arbejde for den nål, og så giver de dig ikke andet?
Nej.
Der er én anden ting, de vil have mig til.
Hvad?
At flyve til månen.
Hov, fortæller du mig, at...
Ja! Jeg er blevet udvalgt til Apollo 18.
Du tager pis på mig!
Nej, Clay! Jeg skal afsted!
Jeg sagde det jo! De kan ikke holde dig tilbage.
Det er den mest moderne, mest familievenlige bil nogensinde...
Her kommer friske majs.
Mor, må vi se Laugh-In, indtil far kommer på skærmen igen?
Ja. Men ikke for højt.
Lad mig hjælpe dig med at rydde bordet.
Tak, Trace.
Jeg ville have stegt en kylling, men jeg nåede det ikke,
så jeg fik Shella til det. Den er i køkkenet. Jeg henter den.
Nej, det er okay. Der er helt fyldt op her.
Lad os gemme den i køkkenet, så kan vi hente den senere.
- Okay. - Nej.
Jeg tror ikke, Nixon vil tolerere "giv mig, hvad du har."
Giv mig, hvad du har?
Jeg må hellere sige tillykke.
Jeg har hørt, du skal flyve på Apollo 25.
Ja. Rygtet spredes hurtigt.
- Glæder du dig? - Jeg er helt oppe at køre.
Hvis nogen havde fortalt mig for to år siden,
at jeg skulle i kredsløb om jorden for at reparere en satellit,
ville jeg have troet, de var sindssyge.
Også mig.
Hvornår skal du og Larry så giftes?
Det ved jeg ikke.
Vi har kun datet et par måneder, så...
Og hvad så? Min Frank vidste straks, at jeg var den rigtige.
Det er tydeligt, I er vilde med hinanden. Hvad venter I på?
Jeg tror ikke, Larry er klar til...
Sludder. Mænd ved ikke, hvad de vil.
Jeg var nødt til at slæbe Frank op ad kirkegulvet.
Men jeg ved, at han var hemmeligt glad for det.
Det var godt at se dig, Gloria.
Hej. Vil du have en majs?
Tak.
Ingen årsag.
Du må være lettet over, at Molly er landet sikkert.
Du har ingen anelse.
Jeg har ikke fået meget søvn de sidste par dage.
Jeg har bare...
Har...
Har du nogensinde drømt, at Ed gik ned?
Det er det, de kalder det, ikke? Når fartøjet...
Ja. Det er det, de kalder det, men svaret er nej. Aldrig.
- Er det rigtigt? - Ja. Jeg drømmer ikke.
Har du aldrig nogensinde haft en drøm?
Måske da jeg var barn, men...
Jeg må være vokset fra det.
Du er heldig, Karen.
Den drøm jeg havde i aftes, slog mig helt ud.
Tænk på noget andet.
Det ville jeg ønske, jeg kunne.
Den var så mærkelig.
Jeg gik rundt på månens overflade uden en trevl på kroppen.
Ingen rumdragt eller noget.
Det er absurd.
Ja, men i drømmen virkede det helt naturligt.
Jeg kunne endda mærke sandkornene mellem mine tæer,
og så kom jeg til et kæmpestort krater,
og jeg så en masse røg stige op derfra, og så...
Ved du hvad, Wayne,
jeg tror, det gør det værre at tale om det.
Du er nødt til bare at glemme det nu, okay?
Vent, hør på mig.
Jeg må fortælle det til nogen, der forstår.
Jeg klatrer op på toppen af krateret og kigger ned,
og på bunden ligger Mollys rumskib i flammer.
Og så løber jeg ned i krateret og falder,
og jeg får sand i øjnene og munden.
Og jeg kalder på hende. Og jeg hører intet.
Jeg kan ikke finde hende.
Jeg løber om på den anden side af skibet, og der ser jeg...
Ser hvad?
Hendes hoved.
Mollys afhuggede hoved og hendes...
For hendes hjelm er brudt helt op,
og hendes ansigt er forbrændt, og der er sort...
Wayne, stop.
Så er det nok.
Vi taler ikke om den slags. Nogensinde.
Gå et skridt til højre. Jeg skal have bakken med i billedet.
Hvor mange skal vi tage af dem her?
Jeg er ikke Raquel Welch, for pokker.
Det hører med til missionen. Så vi gør det. Åbn for ansigtet.
Okay.
Houston, lad os stoppe her. Jeg håber, der er et, Shorty kan lide.
Jeg er sikker på, han bliver ellevild, Ed.
Hvis I går hen til tv-kameraet,
vil USA's præsident gerne tale med Molly.
Hold da kæft. Tager du pis på mig?
Nej, det gør jeg ikke. Og jeg vil gerne minde om, at vi er på tv.
Undskyld. Jeg håber, I kan fjerne den kommentar.
Goddag hr. præsident.
Goddag Molly.
Jeg taler med dig via telefon fra det ovale kontor i Det Hvide Hus.
Jeg kan ikke beskrive, hvor stolte vi er
over det, du har gjort for dit land og for kvinder verden over.
Det er en stor ære, hr. Præsident.
Jeg håber jeg finder nok is til at lave en cocktail.
Jeg ved, hvor meget du holder af en stærk drink.
Tag nok is med til to, så kan vi tage den drink sammen.
Det glæder jeg mig til, hr. præsident.
Jeg beder for, at du og dit team kommer sikkert hjem.
Tak, hr. præsident.
Live fra månen.
Det havde jeg aldrig troet, jeg skulle se.
Tiderne forandrer sig virkelig.
- For Molly. - For Molly.
Det lyder, som om astronaut Cobb tror, at deres søgen efter is vil lykkes.
De næste tre dage
vil Cobb og Baldwin bruge deres månebil.
Jeg er ked af at smide jer ud, men jeg skal i seng.
Så tidligt? Klokken er kun 18.00.
Ja. De er færdige udenfor, og Ed går snart i seng,
og når han går i seng på månen, går jeg i seng hernede.
Og når han står op, står jeg op.
Tak.
Tak for alt. Jeg sætter pris på din hjælp i dag.
Vi ses i morgen.
- Tak, Karen. - Farvel.
- Karen, du må undskylde, hvis jeg... - Tak, fordi du kom.
- Okay. Vi ses. - Farvel.
Farvel, Wayne.
Han er så sindssygt mærkelig. Og han lugter sært.
Det er, fordi han har røget pot.
- Hvad? Mener du... - Marihuana.
Jøsses, Trace. I mit hus?
Nej. Jeg tror, han gjorde det, før han kom.
Nå, men tak, fordi vi måtte komme.
Ja, okay.
- Hej Margo. - Hej.
APOLLO 15 DAG TO PÅ MÅNEN
Godmorgen Shackleton-base. Det Hvide Team er tilbage hos jer.
Godt at høre, Fred.
Det Røde Team nævnte, at vi får data, men intet billede.
Vi er stadig ved at sætte kameraet fast på bilen.
Og sprøjter Mollys drikketaske hende stadig i ansigtet?
Nej. Jeg bøjede mikrofonen væk fra mundstykket,
hvilket også gjorde det meget lettere at pille næse.
Det siger jeg videre til dem, der skal med på 16.
Jeg tænder for tv-knappen nu.
I går klart og tydeligt igennem.
Kameraet er tændt.
Okay. Lad os tage ud og finde en stor spand is.
Modtaget.
OUTPOST VÆRTSHUS
Holder de øverstbefalende ofte møder her?
- Det gør ham her. - Okay.
Danielle. Velkommen ombord på Apollo 18.
Tak.
- Du hedder Clayton, ikke? - Jo, nemlig.
Lad mig hente et glas mere.
Du kommer til at knokle som en gal.
Det er sådan, det skal være.
Vi mødes i næste uge,
holder et møde med Deke og gennemgår missionen. Skål.
- Skål. - Skål.
Jeg er overrasket over, at jeg blev valgt så tidligt.
Det er jeg ikke. Din ven Molly gør det fantastisk deroppe.
Det har virkelig smadret idéen om, at kvinder ikke egner sig.
Jeg tvivlede selvfølgelig ikke.
Det gjorde jeg heller ikke.
Clayton, er du lige kommet hjem fra Vietnam?
Det er jeg.
Har nogen taget dine bånd?
Nej. Jeg smed dem i hovedet på vagten, da jeg gik.
Det sker tit for tiden.
Jeg burde finde nogle af mine gamle medaljer.
Der er et par hoveder, jeg gerne vil smide dem efter.
Er du fan af Louis Armstrong, Danielle?
Ja, i den grad.
Man kan godt sige, at pladerne Hot Five og Hot Seven
har forandret DNA'en af amerikansk musik.
Dem kender jeg ikke.
Men jeg elsker hans udgave af "Hello, Dolly!"
Helt sikkert.
"Hello, Dolly!" Den er god.
Selvfølgelig.
Karen. Hvad laver du her?
Jeg vil tale med dig.
Naturligvis. Kom ind.
Vil du have en kop te?
Ellers tak.
Har du noget imod, jeg drikker te?
Nej.
UNDER VULKANEN MALCOM LOWRY
DET AMERIKANSKE BIBLIOTEK EN ANTOLOGI
Det er til Santana. Et band.
De spiller i Houston i næste måned.
Fint.
Ja.
Åh gud...
Det er min drøm.
Maler du den?
Ja. For at få den ud af hovedet.
Er det også det, du bruger det til?
Det er en fed.
Nej, det er marihuana.
Mollys karriere ville være forbi på ingen tid,
hvis folk fandt ud af, at du tog stoffer, Wayne.
Marihuana er ikke et stof, det er en naturlig plante.
Hvorfor er det så ulovligt?
Det ved jeg ikke. Prøv at spørge spiritus-lobbyisterne.
Aha. Det er bare en joke for dig.
Du gør bare, hvad fanden du har lyst til.
Du kan ryge dig skæv og tage røven på en ærlig kvinde?
Wow. Du er virkelig noget for sig.
Jeg troede, at du var den eneste person, der kunne forstå mig.
- Forstå hvad? - At min kone kan dø deroppe!
Du kan måske lade, som om alt er fint. Men det kan jeg ikke.
- Slap nu af, Wayne, okay? - Slap af? Hvad? Slap...
Hvordan kan du slappe af, Karen?
Jeg har det, som om min hjerne er ved at eksplodere.
Så hvis jeg vil male mine mareridt for at få dem ud af hovedet
eller ryge en joint for at undgå at blive rablende vanvittig,
så gør jeg det!
Lad mig sige, hvad der ikke hjælper.
At du kommer herhen og dømmer mig. Det hjælper ikke.
- Okay, det var ikke... - For hvis jeg mister Molly...
Hvis hun ikke...
Wayne, du mister ikke Molly, okay?
Ed sørger for, der ikke sker hende noget. Det lover jeg.
Du kan ikke styre verden med positiv tænkning.
Forstår I ikke det? Vi har ingen kontrol.
Du gennemgår prøverne ret hurtigt, Mol.
Jeg ville ønske, vi fyldte dem med is og ikke kun sten.
Hvis vi ikke finder noget i dag, gør vi i morgen.
Jeg tror på det, hvis du gør.
Der er mange ulemper ved at være astronaut,
men det er sjovere end at grave huller.
Hvad har du der?
Ikke andet end sten.
Houston, dette er endnu en blindgyde.
Hvis der er is her, er det i undergrunden eller i krateret.
Modtaget, Shackleton. I må hellere stoppe nu og gå tilbage.
Lyder godt.
Tag endnu en skarp. Det er godt for sjælen.
"Godt for sjælen." Det kan jeg lide.
Hvor var du udsendt til?
Det 21. infanteri, Da Nang.
Jeg kendte nogle helikopterpiloter der. Det er ikke for svage sjæle.
For at sige det mildt. Var du udsendt til Korea?
Jeg var for ung.
NASA holdt mig væk fra Vietnam.
Selvfølgelig.
Smart spillet.
Min far var marineinfanterist i det sydlige Stillehav.
Han talte aldrig om det, men jeg læste nogle beretninger.
Forfærdeligt.
Jeg har altid spekuleret på, om jeg ville klare den under beskydning.
Men ikke nysgerrig nok
til at aflevere din astronautnål og gøre det hårde arbejde, vel?
Hvad mener du med det? Hvad er det, du prøver at sige?
Rolig nu.
Jeg siger bare, at du er bedre tjent med ikke at vide det.
Okay.
Hvordan er det så?
Åben kamp?
Først er du rædselsslagen.
Ulykkelig.
Men så begynder kampen, og pludselig kan du miste alt.
Dit liv. Dine venners liv. Det er sublimt.
Man er ikke længere et menneske.
Man er sin deling.
Og delingen kan ikke nedkæmpes.
Man oplever en brutal lykke ved at overvinde fjenden.
Var det, hvad der skete ved My Lai?
Den brutale lykke?
Jeg var ikke i My Lai.
Det ved jeg godt. Jeg spørger, hvad du tror, der skete der.
Du virker til at være ekspert.
Okay. Så er det nok.
Nej. Du spurgte, hvordan det var at være i åben kamp.
Ikke hvordan det er at begå mord.
Men jeg forstår godt din forvirring, eftersom du ikke var der.
I stedet lod du dine kammerater smide napalm over landsbyer og bombe skoler.
Du har sikkert ret.
Man kan sikkert kun mærke den brutale lykke,
hvis man er tæt nok på til at se kuglerne ramme.
Sikke en imponerende åbenbaring.
Én kommentar mere som den,
og jeg banker dine tænder ned i halsen på dig.
Jeg er lige her.
Clayton!
Clayton! Hvad fanden har du gang i?
Undskyld, skat.
Det er min verden, mit liv, du blander dig i.
Gå ud herfra, okay?
Gå. Vi mødes udenfor.
For helvede.
Du gik langt over stregen.
Gik jeg over stregen?
Han har været hjemme i én dag.
Vi tog herhen, så han kunne tænke på noget andet,
og du provokerede ham!
Tak, fordi du blev.
Du behøver ikke at takke mig.
Hør...
Ed blev skudt ned i Korea.
I en uge anede jeg ikke, om han var død eller levende.
Og jeg begyndte at få mareridt.
Så du drømmer.
Ja.
Hvor længe stod det på?
Det gør det stadig.
Hver gang Ed tager op i rummet.
Jeg har aldrig fortalt ham det.
Jeg ved ikke. Jeg...
Jeg ved ikke, hvorfor jeg fortæller dig det.
Fortæl mig det hele.
Det hjælper at sige det højt.
Hvad sker der i drømmen?
Jeg løber igennem en jungle...
...og jeg bliver jagtet af et dyr.
Jeg kan ikke se det, men jeg kan høre det knurre af mig.
Og jeg løber og løber og løber...
...indtil jeg kommer til en lysning.
Og så?
Nej. Hvad er meningen med det her? Helt ærligt.
Hør nu...
Bare sig det. Hvad er der i lysningen?
En panter.
Sort som natten med store, gule øjne.
Og den er ved at æde Ed.
Æder hans indvolde.
Men Ed er stadig i live.
Og han kigger på mig.
Og han er så bange. Han er bange som en lille dreng.
Og han kalder på mig, og jeg kan ikke hjælpe ham.
Pis.
Pis, undskyld.
Jeg er virkelig ked af det. Jeg kom ikke for at gøre det her...
Jo, du gjorde.
Ja.
Du skal have tak for, at du kæmpede for, at jeg ikke skulle gå med ble.
Men jeg havde ikke regnet med en plasticpose som erstatning.
Jeg troede, du ville have ligestilling.
Mig og Gordo måtte bruge dem i to uger på Gemini 7.
Tak for det billede.
Ja, frømændene, der hev os ud af rumskibet,
sagde, at der lugtede af lokum.
Det var slemt.
Ifølge Bibelen er det sengetid.
Houston, jeg tror, vi er klar til at stoppe for i dag.
Modtaget, Shackleton.
Og vi vil gerne tage sensorerne af.
Det er okay med lægen.
Hej Shane, min ven. Jeg håber, du lytter.
Jeg gjorde noget særligt i dag, kun for dig.
Jeg skrev dit navn på månens overflade.
Det vil være der i millioner af år.
Lang tid efter vi begge er borte.
Totalt fedt.
Godnat, Karen.
Jeg savner jer begge.
Vi savner også dig.
Sover du?
Nej.
Det var en fin ting, du gjorde for din søn.
Det var noget ævl.
Jeg gør nogle overdådige ting, men i hverdagen...
Jeg har aldrig haft børn.
De lader til at kræve hårdt arbejde.
Jeg er...
...bare ikke ret god til far-ting.
Hvad er far-ting?
Som... at lære ham at køre på cykel.
Det gik helt galt.
Er det rigtigt? Du er ikke nogen dårlig lærer.
Selv når jeg bliver irriteret.
Det er mit arbejde. Det er anderledes med Shane.
Hvordan anderledes?
Med cyklen...
Han blev... forfjamsket...
...og bange.
Og det gjorde mig bare så vred.
Og Deke kom forbi, så...
...jeg havde en undskyldning for at gå.
Jeg...
Jeg efterlod ham bare... der.
Jeg vil aldrig glemme hans ansigtsudtryk.
Jeg kan huske, jeg tænkte:
"Hvad fanden er der galt med mig?"
Du er et egoistisk svin.
Det er jeg også.
Da jeg blev valgt til denne mission...
...var Wayne rædselsslagen.
Men jeg ville det.
Jeg lod, som om jeg ikke kunne gennemskue hans tapre facade.
Jeg valgte at lade ham være rædselsslagen,
så jeg kunne tage til månen.
Det er ret egoistisk.
Det har Karen måttet leve med i årevis.
Siden Korea.
Se det i øjnene.
Vi er selvoptagede narcissister.
Det var Columbus nok også... og Magellan. Det var de nødt til at være.
Hurra for egoistiske svin.
For vi skubber menneskeheden fremad.
APOLLO 15 DAG 3: SIDSTE DAG PÅ MÅNEN
Hr. direktør, det er sidste månevandring, men stadig ingen is.
Tror du, Apollo 15 vil vende tomhændede hjem?
Nej, jeg er sikker på, der er is, og at vores astronauter finder den.
Jeg mener, vi bør trække os.
Den bedste løsning er at sende Apollo 16 tilbage med klatregear,
så vi kan udforske krateret.
Det er ikke den bedste løsning.
Det er faktisk en elendig løsning.
Hvis vi venter på Apollo 16, vinder russerne.
Vil du gerne forklare præsidenten det?
Lad os stoppe med at spilde tiden. Send dem ned i krateret.
Det er tre gange dybere end Grand Canyon.
Hvor langt skal de?
Efter hundrede meter burde de nå det kolde område,
hvor der ikke har været sollys i to milliarder år.
Hvis der er is, er det der.
Som I kan se, er det pokkers stejlt.
Vi kan godt komme derned, men spørgsmålet er, om vi kan komme op.
Det arbejder teknikerne på.
Og vi har kun en begrænset mængde ilt.
Bare jeg havde min gamle pickup truck.
Den havde et hejseværk. Det ville være perfekt.
Et hejseværk er bare en tromle med reb, ikke?
Vi har bunkevis af radiokabler.
Spørgsmålet er, om de kan bære os.
Skal vi spille højt spil?
Houston, må vi lave et hejseværk af månebilen?
Det er sjovt at ødelægge regeringens ejendom.
Det er ikke sikkert, du synes, det er så sjovt, når vi skal gå hjem.
Hvorfor ikke? Det er en dejlig dag.
Flyveleder, deres øgede aktivitet
får dem til at bruge mere ilt end beregnet.
Okay. Der er tre kilometer tilbage til månelandingsfartøjet.
Sig til, når det er på tide at stoppe.
Modtaget, flyveleder.
Det er en god hastighed.
Når jeg tilkobler mig og klatrer ned...
...skal du holde begge hænder på kablet
i tilfælde af, der skulle ske noget, okay?
Du tænker dig ikke om, chef.
Jeg lærte at klatre, da jeg var spejder.
Og jeg klatrede med reb i militæret.
VI har et teknisk problem, og det er ligeglad med, hvem der er chef.
Denne anordning er ikke så stærk som den på din truck.
Og selv uden megen tyngdekraft vejer jeg det halve af dig.
Skal denne magre pige gribe din fede bagdel?
Send mig ned.
Kommandørerne er enige med Molly, Ed.
Men de vil bare minimere risikoen.
Det er din beslutning.
Jeg kan gøre det. Tro mig.
For nogle år siden var det utænkeligt, at NASA ville
godkende så risikabel en mission.
Men i kapløbet om den første månebase
har Mission Control kastet al forsigtighed over bord.
I skyggen af Apollo 10
og "forsigtighedskulturen," som er blevet kritiseret heftigt...
Undskyld mig.
...efter Sovjetunionens første månelanding...
For sent igen?
Jeg ville ikke skuffe dig.
Jeg har noget med til dig.
Jeg har arbejdet på det hele dagen. Det er fra din drøm.
Ja. Jeg ved, hvor det er fra.
Tak.
Selv tak.
Hør, lad os gå ind til tv'et.
Molly er på vej ned i Shackleton-månekrateret lige nu.
Hvad? Det er... Hvornår er det sket?
Det er okay. Kom ind. Jeg forklarer.
Astronauter træner typisk i årevis, før de rejser til månen.
De øver sig på alle mikroskopiske aspekter af missionen.
Intet er overladt til tilfældighederne.
Med det i baghovedet
er Cobbs og Baldwins beslutning om at foretage denne komplekse
og uplanlagte manøvre en dristig beslutning uden fortilfælde.
Houston, vi er klar til nedstigningen.
Modtaget, Ed. Påbegynd nedstigningen.
Er du klar, Mol?
Sæt i gang.
Giv mig line.
Molly er nu ude af syne i krateret.
Rolig, Ed.
Kun holdt fast af et tyndt kabel er astronaut Cobb nu på vej ned...
Hvad hvis kablet knækker? Det krater er flere kilometer dybt.
Wayne, træk vejret.
Molly, din forbindelse svigtede lige.
Modtaget.
Albedos fine dragt.
Jeg ser ikke meget, der giver indikationer af is.
Stram op.
Jeg har dig.
Jeg går ind i mørket nu. Jeg går langsomt herfra.
Modtaget.
Langsommere.
- Stram op. - Jeg har dig.
Mine øjne vænner sig til mørket.
Mol? Vil du tjekke dit kamera?
Hvordan ser det ud?
Okay, fint.
Der er ikke så meget at se. Kun klippefremspring. Ikke meget støv.
Ed, videre.
Stram op.
Jeg har dig.
Tredive meter fra kanten. Det kan bruges som udgangspunkt.
Er du okay, Mol?
Molly?
Mol, er du okay?
Ja, jeg tabte bare kontrollen en smule.
Okay, lad os se, hvad der er her.
Der er ikke meget støv. Det her er basalt, tror jeg.
Nej, breccie. Dette er grundfjeld.
Ingen is.
Lad mig prøve igen om seks meter. Længere nede.
Flyveleder, Mollys iltforbrug er højere end forventet.
Jeg er bange for, hun ikke har nok til at lede meget mere.
Hvor lang tid tror du?
På nuværende tidspunkt maks to minutter.
Og det er lidt presset. De har en lang gåtur tilbage.
Ingen ved, hvad der kan ske på vejen.
Hvor længe kan det her fortsætte?
De har kun 91 meters kabel, så...
...91.
Værsgo.
Tak.
Der er ikke mere line, Molly. Du kan ikke komme videre.
Modtaget. Jeg tester begge sider.
Desværre.
Jeg kan ikke hakke dybere end fire centimeter.
Det er bare mere basalt. Stadig ingen is.
Så er det nu, flyveleder. Tiden er gået.
Afslut missionen, Fred.
Ed, Molly, I har næsten ikke mere ilt.
I er nødt til at stoppe her og tage tilbage.
Nej, Houston.
Jeg prøver noget andet her.
Jeg trækker dig op igen.
Jeg har brug for mere tid.
Få mig ikke til at slæbe dig op af klipperne.
Det gør du ikke, Ed.
Hvad fanden har hun gang i?
Hendes puls er på 170. Hun bruger enormt meget ilt. Det er slut.
Flyveleder?
Det er umuligt, Molly. Det er tid til at tage hjem.
Kan du gentage, Houston? Jeg kunne ikke høre noget efter "det."
Det er amatøragtigt.
Flyveleder, hun slår sig selv ihjel og tager Baldwin med sig.
- Fred! - Molly, stop med det pjat.
Molly, du har bevist alt, hvad du skal bevise.
Det er på tide at komme op.
Kan du høre mig, Mol?
Molly, er du der?
Ja. Bare én ting til.
Okay, jeg giver dig 30 sekunder, og så trækker jeg dig op.
Aftale.
Houston, kan I se det her?
Modtaget, Molly.
Det ser ud til, du havde ret, Ray.
Det er... Det kunne være... Det kunne være is.
Vi vil have dig til at tage det med hjem til undersøgelse.
Ja, det tænkte jeg nok.
Men her er det endelige bevis.
Åh gud.
Det ser ud til, her er en hel lavatunnel af is.
Åh gud. Det er umuligt.
- Få Molly ud, nu. - Ja.
Ed, hiv hende op.
Modtaget. Afsted, Molly.
Ja, hvad venter du på? Hiv mig op.
Har du taget på dernede?
Nå ja. Kvinderne gør alt arbejdet, og så brokker mændene sig.
Fred.
Bed dem om at tie stille og spare på ilten.
De kan knevre løs, når de kommer til landingsfartøjet.
Vand på månen.
NASA's farlige spil lader til at have givet afkast.
Shackleton-månekrateret kommer måske til at huse USA's første månebase.
De er inde.
De er tilbage i månelandingsfartøjet, og de lader til at være i sikkerhed.
- De er okay, min ven. - Helt ufatteligt.
- Jeg skal kaste op. - Ja, sikke en dag.
- Lad os tage en drink. - Ja.
...med den måneis, de opdagede, i bagagen.
Pressen står uden for.
Jeg tror ikke, de går, før de har fået en kommentar.
Jamen så lad os gå derud.
Måske skulle I to gøre det. Jeg har aldrig talt med pressen.
Sludder. Du klarer det fint. Kom.
Okay.
Jeg anede ikke, det kunne føles så godt at trække vejret.
Houston, I ved ikke, hvor heldige I er.
Det tror jeg faktisk, vi gør. Selv Margo smiler.
Hold da op. Det må nogen tage et billede af.
Doktor Chase insisterer på at skubbe jeres tidsplan 15 minutter,
så I får et øjeblik til at trække vejret.
Få noget ilt ind i systemet, og sørg for at drikke vand.
- Det skal vi nok. - Helt sikkert.
Hvad?
Jeg må se, hvad vi knoklede for.
Det smelter.
Seahawk, I har tilladelse til at lette.
Modtaget, Houston.
Vi har godter i fryseren, og vi er klar til en flyvetur.
Guidet styring er tændt.
Okay. Motor er tændt.
God start.
Helt efter planen.
Hold da op, sikke en udsigt over krateret.
Kursen er god, flyveleder.
Nøjagtigt som planlagt. Til tiden.
TO ÅR SENERE
Syvogfirs timer, 33 minutter.
Fjernstyringen fungerer planmæssigt.
Det ser ud til, beboelsesmodulet
lige fløj over Apollo 15's landingsmodul.
Seksoghalvfjerds meter og 15 minutter. 12 procent brændstof.
Niogfyrre meter, en meter i sekundet. 15 meter.
Tres centimeter i sekundet.
Kontakt. Motor slukket. Landing bekræftet.
Modtaget, flyveobservatør.
Jamestown-basen er landet nær kanten af Shackleton-månekrateret.
Lad os holde lysene tændt for drengene på Apollo 21.
JAMESTOWN FØRSTE MÅNEBASE - 12. OKTOBER 1973
Hvad siger I så? Vi er kommet for at blive.
Tekster af: Rie Hededal Nielsen